༄༅། །སྤྱོད་པའི་རྒྱུད་ཀྱི་དུས་ཐ་མའི་བདུན་ཚིགས་ཀྱི་ཆོ་ག་བཞུགས་སོ། །
དེ་ནི་སྤྱོད་པའི་རྒྱུད་ཀྱི་དུས་ཐ་མའི་བདུན་ཚིགས་ཀྱི་ཆོ་ག་བརྗོད་པར་བྱ་སྟེ། དེ་ལ་སྒོམ་
བཟླས་ཀྱིས་སྡིག་པ་སྦྱང་བ་ནི། སྔགས་འཆང་གི་དང་བོར་ཁྲུས་བྱས་ལ་གཙང་མར་བྱས་ཏེ། དུས་
གསུམ་དུ་གོས་བརྗེ་ཞིང་སྨྱུང་བར་གནས་པའམ། ཡང་ན་ཟས་དཀར་གསུམ་ལ་སོགས་པ་སྡིག་
དང་མ་འདྲེས་པ་ཟ་ཞིང་། རང་གི་ལྷའི་དཀྱིལ་འཁོར་གྱི་ཆོ་ག་སྦྱོར་བ་དང་དངོས་གཞི་རྣམས་
ཚང་བར་བྱས་ཏེ། ཁྱད་པར་དཀྱིལ་འཁོར་གྱི་དབུས་སུ་མན་ཛུ་ལ་སོགས་པར་བུམ་པའི་སྟེང་དུ་
སྐུ་གདུང་དང་ལྡན་པའི་མཆོད་རྟེན་བཞུགས་སུ་གསོལ། བཟླས་པའི་སྐབས་སུ་བབས་པ་ན་
དང་བོར། ན་མོ། བྷ་ག་ཝ་ཏེ་རཏྣ་ཀེ་དུ་ར་ཛ་ཡ། ཏ་ཐཱ་ག་ཏཱ་ཡ། ཨརྷ་ཏེ་སམྱཀ་སཾ་བུད་དྷཱ་ཡ།
ཏདྱ་ཐཱ། ཨོཾ་རཏྣ་རཏྣ། མ་ཧཱ་རཏྣ་རཏྣ་བི་ཛ་ཡེ་སྭཱ་ཧཱ། ཞེས་པ་དང་། ན་མཿམཿཉྫུ་ཤྲཱི་ཡེ། ན་མོ་
ཨུད་ཏ་མ་ཤྲཱི་ཡེ་སྭཱ་ཧཱ། ཞེས་པས་དཀོན་མཆོག་གསུམ་གྱི་རྟེན་ལ་སྔགས་འདི་ལན་རེ་བརྗོད་
ཅིང་། རྐྱང་ཕྱག་རེ་བྱ་སྟེ། ཕྱག་གསུམ་དུ་བྱས་ན་སྡེ་སྣོད་གསུམ་ཐོས་པ་དང་བསམ་པ་དང་།
བསྒོམ་པའི་བསོད་ནམས་དང་ལྡན་པར་འགྱུར་རོ། །ཉི་མ་རེ་རེ་ལ་ཕྱག་གསུམ་གསུམ་བྱས་ན
ཚད་འདི་ཉིད་ལ་མཐོང་བའི་ལམ་གྱི་ཡེ་ཤེས་ཀྱི་ཏིང་ངེ་འཛིན་འཐོབ་པར་འགྱུར་རོ། །དེ་མ་ཐོབ་
ཀྱི་བར་དུ་མི་དང་མི་མ་ཡིན་པ་དང་། འབྱུང་བོ་དང་། ནད་རིམས་ཀྱི་གནོད་པ་འབྱུང་བར་མི་
འགྱུར་རོ། །ཡང་གཟུངས་དེ་ཉིད་བརྗོད་ལ་མཆོད་རྟེན་དང་བཅས་པའི་དཀྱིལ་འཁོར་ལ་དཀོན་
མཆོག་གསུམ་གྱི་རྟེན་ལ་བསྐོར་བ་བྱ་ཞིང་། བཅོམ་ལྡན་འདས་དེ་བཞིན་གཤེགས་པ་དགྲ་
591

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ལ་ཕྱག་འཚལ་ལོ། །ན་མོ་ད་ཤ་
དིག་ཀ་མ་སརྦ་རཏྣ་ཏྲ་ཡཱ་ཡ། གཟུངས་འདི་ལན་གཅིག་བརྗོད་པས་ཕྱོགས་བཅུ་དུས་གསུམ་གྱི་
དཀོན་མཆོག་གསུམ་ལ་ཕྱག་འཚལ་ཞིང་བསྐོར་བ་བྱ་བར་འགྱུར་རོ། །ཐོག་མ་མེད་པ་ནས་
བསགས་པའི་སྡིག་པ་ཐམས་ཅད་འདག་པར་འགྱུར་རོ། །སངས་རྒྱས་ཀྱི་བྱང་ཆུབ་མྱུར་དུ་འཐོབ་
པར་འགྱུར། དགྲ་དང་བགེགས་ཀྱི་གླགས་རྙེད་པར་མི་འགྱུར་རོ། །ནད་དང་གདོན་ཐམས་ཅད་
ལས་ཐར་པར་འགྱུར་རོ། དེ་ནས་མཆོད་རྟེན་ལ་སྐོར་བ་བྱེད་ཅིང་རང་གི་ལྷའི་གཟུངས་ཀྱི་མཐར་
ཆེ་གེ་མོའི་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་སྭ་ཧྭ། ཞེས་བཏགས་པ་འབུམ་ཕྲག་གཅིག་བཟླ་
བར་བྱ་སྟེ། འབྲུ་མང་བོ་ལ་བརྒྱ་རྩ་བརྒྱད་བཟླས་པའམ། ཐུན་གསུམ་དུ་བཅད་ནས་བཟླ་བར་
བྱའོ། །དེ་ནས་བྲབ་པས་སྡིག་པ་སྦྱང་བ་ནི། ཚེ་འདས་བཅིངས་པའམ། སྐྲ་སེན་ནམ། གོས་སམ།
མིང་བྱང་ལ་སོགས་པ་དཀྱིལ་འཁོར་གྱི་ལྷོ་སྒོར་པདྨའི་གདན་ལ་བཞག་ནས། སྔགས་འཆང་
གིས་ནམ་མཁའ་དང་མཉམ་པའི་རྒྱལ་བ་སྲས་དང་ ་པ་ལ་དད་པ་དང་། ཚེ་འདས་ལ་བྱམས་
པ་དང་སྙིང་རྗེ་ཆེན་པོ་བསྐྱེད་ནས་ཐལ་མོ་སྙིང་གར་སྦྱར་ཏེ། སངས་རྒྱས་དང་བྱང་ཆུབ་སེམས་
དཔའ་ཐམས་ཅད་ཀྱིས་བྱིན་གྱིས་བརླབས་ཀྱི་སྟོབས་དང་། བདག་གི་མོས་པ་དང་སྨོན་ལམ་
དང་། བསོད་ནམས་ཀྱི་སྟོབས་དང་གསང་སྔགས་དང་། རིག་སྔགས་དང་། སྙིང་བོ་དང་། ཕྱག་
རྒྱ་རྣམས་ཀྱི་བདེན་པའི་སྟོབས་དང་། ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་
པའི་བྱིན་གྱིས་བརླབས་ཀྱི་སྟོབས་དང་། ཁྱད་པར་བཅོམ་ལྡན་འདས་འདི་ཞེས་བྱ་བ་འཁོར་དང་
བཅས་པའི་བདེན་པ་ཆེན་པོའི་བྱིན་གྱིས་བརླབས་ཀྱི་སྟོབས་ཀྱིས་ཚེ་འདས་ཆེ་གེ་མོ་ཞེས་བྱ་
བའི་རྣམ་པར་ཤེས་པ་ཁམས་གསུམ་ས་དགུ་གང་ན་གནས་ཀྱང་སྐད་ཅིག་གིས་རྟེན་འདིར་
ས་པར་གྱུར་ཅིག ཅེས་བརྗོད་ཅིང་སླར་ཡང་རང་ལྷའི་བཀའ་ཉན་ལྕགས་ཀྱུའི་སྔགས་རྒྱ་
592

༄༅། །རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
ཧ༽
བཅས་ཏེ། .
གས་ཀས་པ
ཕྲལ་ནས་རྟེན་དེ་ལ་མྱུར་བར་ཐིམ་པར་བསམས་ཏེ། དེ་ལྟར་ལན་གསུམ་བྱའོ། །དེ་ནས་བགེགས་
གཏོར་ཆུ་དང་བཅས་པ་རྟེན་ལ་སྐོར་ཞིང་། ༀ་ཨ་མྲྀ་ཏ་ཧཱུཾ། སརྦ་བིག་ནན། ན་མཿསརྦ་ཏ་ཐཱ་ག་ཏེ་
བྷྱ། བི་ཤྭ་མུ་ཁེ་བྷྱཿ སརྦ་ཏད་ཁཾ་ཨུངྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཞེས་པས་བགེགས་ལ་
གཏོར་མ་བྱིན་ནས་ལས་སྔགས་བརྗོད་ཅིང་། ཏིང་ལོ་དང་ཆངས་བུ་རྟེན་ལ་བསྐོར་ཏེ། བགེགས་
ལ་བྱིན་ནས་ཚེ་འདས་པ་ཆེ་གེ་ལ་གསོན་གྱི་དུས་ན་ཚེ་ལ་བར་དུ་གཅོད་ཅིང་། གཤིན་གྱི་དུས་ན་
སྡིག་པ་སྦྱོང་བ་ལ་བར་དུ་གཅོད་པའི་གདོན་བགེགས་ཐམས་ཅད་ལ་གཏོར་མ་འདི་སྦྱིན་པས་
ཏིང་ལོ་འདིས་ལམ་སྒྲོན་དང་། ཆངས་བུ་འདི་ལམ་རྒྱགས་ཀྱི་ཚུལ་དུ་ཁྱེར་ལ། དཔག་ཚད་དང་
རྒྱང་གྲགས་སུ་མ་གནས་པར་སོང་ཞིག་ཅེས་བརྗོད་དེ། ཧཱུཾ། ཡེ་ཤེས་བསྐལ་བའི་མེ་ལྟར་འབར་
བའི་འོད། །མ་རིག་འདོད་པའི་མུན་ཁམས་ཐམས་ཅད་སྲེག །ཞེ་སྡང་གཤིན་རྗེའི་འཇིགས་
ཐམས་ཅད་འཇོམས། །དཔའ་བོ་ཆེན་པོ་དཔའ་མཚན་སྟག་ལྤགས་ཅན། །ལོག་འདྲེན་སྲིན་པོའི་
མཐའ་གནོན་དགྲ་འདུལ་བ། །རིགས་པའི་རྒྱལ་བོ་ཁྲོ་བོ་བཞུགས་གསོལ་འཚལ། །ལོག་འདྲེན་
འདུལ་བའི་སླད་དུ་སྤྱན་འདྲེནན། །འགྲོ་བའི་དོན་དུ་མཆོད་ཀྱིས་གཤེགས་སུ་གསོལ། །ཞེས་བྱ་
བས་ཁྲོ་བོ་སྤྱན་དྲངས་ལ། ཨཉྙཾ་ལ་སོགས་པས་མཆོད་དེ། ཆོས་ཉིད་སྟོང་བ་གཉིས་མེད་ངང་ཉིད་
ལས། །འཇིན་རྟེན་སྤྱོད་པའི་ཚུལ་ཡང་མི་སྤོང་ཞིང་། །ཐབས་ལ་མཁས་པས་འཇིགས་བྱེད་སྐུར་
སྟོན་པ། །ཁྲོ་ཆེན་འབར་བའི་ཚོགས་ལ་ཕྱག་འཚལ་བསྟོད། །ཡེ་ཤེས་ཞི་བའི་ངང་ལས་མ་གཡོས་
ཀྱང་། །སྐུ་ཡི་ཆ་ལུགས་ཟ་བྱེད་རྔམ་སྟབས་ཅན། །གསུང་གི་ང་རོ་འབྲུག་སྟོང་ལྡིར་བའི་སྒྲས། །མ་
ལུས་དབང་དུ་སྡུད་ལ་ཕྱག་འཚལ་བསྟོད། །ལྷག་པའི་ཡེ་ཤེས་རོལ་པ་སྟོན་མཛད་ཅིང་། །སྡིག་
པའི་མཚོན་ཆ་སྣ་ཚོགས་ཕྱག་ན་བསྣམས། །ཉོན་མོངས་དུག་ཆེན་རྩད་ནས་འཇོམས་མཛད་པ། །
593

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྦྲུལ་གདུག་རྒྱན་གྱིས་བརྒྱན་ལ་ཕྱག་འཚལ་བསྟོད།
།བསྐལ་བའི་མེ་ལྟར་འབར་བའི་ཀློང་
ས་
དཀྱིལ་ནས། །དཔའ་བོ་སྟངས་སྟབས་བརྐྱངས་བརྐུམས་ཚུལ་དུ་བཞུགས། །ཉི་ཟླ་འབར་བའི་སྤྱན་
གྱི་སྡང་མིག་གིས། །བགེགས་དཔུང་སྲེག་པར་མཛད་ལ་ཕྱག་འཚལ་བསྟོད། །གཏུམ་ཆེན་དུ
མཐའི་མེ་ལྟར་གཟི་བརྗིད་འབར། །གློག་སྟོང་འཁྱུག་འདྲའི་ཁྲོ་གཉེར་མཆེ་བ་གཙིགས། ། རྔམ་
པའི་ང་རོ་འབྲུག་སྒྲ་སྟོང་བཞིན་སྒྲོག །ཁྲོ་རྒྱལ་བགེགས་གཙོ་འདུལ་ལ་ཕྱག་འཚལ་བསྟོད། །
འཇིགས་པའི་ཧཱུཾ་སྒྲ་ངེས་སྒྲོག་ཅིང་། །བགེགས་རྣམས་མ་ལུས་འཇོམས་མཛད་པ། །དངོས་གྲུབ་
མ་ལུས་སྩོལ་བའི་ལྷ། །བགེགས་ཀྱི་དགྲ་ལ་ཕྱག་འཚལ་བསྟོད། །དཀྱིལ་འཁོར་ཆེན་པོའི་ས་
གཞི་ལ་གནས་པའི། །ལྷ་ལ་སོགས་པའི་བགེགས་ཚོགས་ཀུན་ཉོན་ཅིག །ང་ནི་གནས་འདིར་
ངན་སོང་སྦྱོང་བ་སྒྲུབ། །ཁྱེད་རྣམས་འདི་ནས་གཞན་དུ་འགྲོ་བར་གྱིས། །གལ་ཏེ་ང་ཡི་ཚིག་ལས་
འདའ་བྱེད་ན། །ཡེ་ཤེས་ཅན་གྱི་རྡོ་རྗེ་འབར་བ་ཡིས། །མགོ་བོ་ཚལ་བ་བརྒྱར་ནི་འགས་འགྱུར་
ཞིང་། །བགེགས་རྣམས་བརླག་པར་འགྱུར་བ་གདོན་མི་ཟ། །ཞེས་བརྗོད་ལ་གུ་གུལ་གྱིས་དུད་
པས་བདུག ཡུངས་དཀར་གྱིས་བྲབ། རོལ་མོའི་སྒྲ་དྲག་ཏུ་བྱ་ཞིང་། སུཾ་བྷ་ལ་སོགས་པའི་དྲག་
སྔགས་མང་དུ་བརྗོད་པས་བགེགས་དང་བྲལ་བར་བསམས་ནས་ཚེ་འདས་ཀྱི་སྡིག་སྒྲིབ་ཐམས་
ཅད་ཀཾ་ནག་པོའི་རྣམ་པས་སྣ་བུག་ནས་ཐོན། ཏིལ་ལ་ཐིམ་པས་སྡིག་པའི་རྣམ་པར་གྱུར་ཏེ། ཏིལ་
མཐེབ་སྲིན་གྱིས་བཟུང་ནས། ཨོཾ་སརྦ་པཱ་པཾ་ད་ཧ་ན་བྷསྨྲི་ཀུ་རུ་ཡེ་སྭཱ་ཧཱ། ཞེས་བརྗོད་པས་སྡིག་
པ་ཐམས་ཅད་ཡེ་ཤེས་ཀྱིས་མ་ལུས་སྦྱང་བར་བསམ། དེ་ནས་རང་གི་ལྷའི་སྔགས་ལ་སོགས་པ་
གཟུངས་སྔགས་བྱིན་རླབས་ཅན་ཉེར་གཅིག་ལ་སོགས་མང་དུ་བཟླས་པའི་ནུས་པ་བྱེ་མའམ།
ཏིལ་ལམ། ཡུངས་དཀར་རམ། བསང་ཆུ་ལ་བསྟིམས་ནས་རུས་པ་ལ་སོགས་པ་ལ་བྲབ་པས།
སྔགས་ཀྱི་འོད་ཟེར་གྱིས་དྲི་མ་ཐམས་ཅད་བཅོམ་ནས་ངན་འགྲོ་ལས་ཐར་པར་བསམ་མོ། །དེ་
594

༄༅། །རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
ཧིཏཱ
།
ནས་ཁྲུས་ཀྱིས་སྡིག་པ་སྦྱང་བ་ནི། བྲིས་སྐུ་ལ་སོགས་པའི་རྟེནརབ་གནས་ཅན་གྱི་གཟུགས་
བརྙན་མེ་ལོང་ལ་ཤར་བ་ལ། ལས་ཐམས་ཅད་པའི་བུམ་པར་བུམ་ཆུ་རྣམས་བསྡུས་པས་ཁྲུས་
གསོལ་བར་བྱས་ཤིང་། ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །
ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་ཁྲུས་བྱ་འོ། །ཞེས་པ་དང་། འདི་ནི་ཁྲུས་མཆོག་
དཔལ་དང་ལྡན། །ཐུགས་རྗེའི་ཆུ་ནི་བླ་ན་མེད། །བྱིན་རླབས་ཡེ་ཤེས་ཆུ་ཡིས་ནི། །ཅི་འདོད་
དངོས་གྲུབ་སྩོལ་བར་མཛོད། །ཅེས་པ་དང་། དེ་བཞིན་གཤེགས་པ་རྣམས་དང་དེ་སྲས་ལ། །རིན་
ཆེན་བུམ་པ་མང་བོ་སྤོས་ཀྱི་ཆུས། །ཡིད་འོང་ལེགས་པར་བཀང་བའི་གླུ་དང་ནི། །རོལ་མོར་
བཅས་པ་དུ་མས་སྐུ་ཁྲུས་གསོལ། །ཞེས་པའི་ཚིགས་བཅད་སོ་སོའི་མཐར། ཨོཾ་སརྦ་ཏ་ཐཱ་ག་ཏ་
ཨ་བྷི་ཥེ་ཀ་ཏེ་ས་མ་ཡ་ཤྲི་ཡེ་ཧཱུྃ་སྭཱ་ཧྭ། ཞེས་བརྗོད་ཅིང་བཀྲུ། དེ་ནས། དེ་དག་སྐུ་ལ་མཚུངས་པ་
མེད་པའི་གོས། །གཙང་ལ་དྲི་རབ་བསྒོས་པས་སྐུ་ཕྱི་འོ། །ཨོཾ་ཧུཾ་ཏྲཾ་ཧྲཱིཿཨཿཀཱ་ཡ་བི་ཤོ་དྷ་ནི་སྭ་
ཧཱ། ཞེས་པས་སྐུ་ཕྱིས་པར་བསམས་ནས། ཁྲུས་བྱས་པའི་ཆུ་རྣམས་སླར་ཡང་བུམ་པར་བླུགས།
དེ་ནས་དེ་ལ་ཁ་དོག་ལེགས་བསྒྱུར་བའི། །ན་བཟའ་དམ་པ་ཤིན་ཏུ་དྲི་ཞིམ་དབུལ། །གོས་བཟང་
སྲབ་ལ་འཇམ་པ་སྣ་ཚོགས་དང་། །རྒྱན་མཆོག་བརྒྱ་ཕྲག་དེ་དང་དེ་དག་གིས། །མི་ཕམ་ཀུན་ཏུ་
བཟང་དང་འཇམ་དབྱངས་དང་། །འཇིག་རྟེན་དབང་ཕྱུག་སོགས་ལའང་བརྒྱན་པར་བགྱི། །ཨོཾ་
བཛྲ་ཝ་སྟྲ་ཡེ་ཨ་ལཾ་ཀ་ར་སྭཱ་ཧཱ། ཞེས་པས་ན་བཟའ་དབུལ། དེ་ནས། འདི་ནི་སྦྱིན་པའི་རང་
བཞིན་ཆུ། །སེར་སྣའི་དྲི་མ་སྦྱོང་མཛད་ཅིང་། །སྦྱིན་པ་དྲི་ཡིས་ལེགས་བསྒོས་ཆུ། །ཁྲུས་ལེགས་
མཛད་ཀྱིས་ཁྲུས་བགྱི་འོ། །ཏདྱ་ཐཱ།ཨཿཨཿཨཨ་ཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་བི་ཤོ་དྷ་ནི་ཤུད་དྷེ་བི་
ཤུད་དྷེ༔ སརྦ་ཀརྨ་ཨ་ཝ་ར་ཎ་བི་ཤོ་དྷ་ནེ་སྭ་ཧྭ། ཞེས་བཟླས་ཤིང་བུམ་པའི་ཆུས་ནུབ་དང་བོར་
མེ་ལོང་ལ་གཟུགས་བརྙན་ཤར་བ་ལ་བཀྲུ། ཐ་མར་མིང་བྱང་ལ་སོགས་པའི་རྟེན་ལ་དངོས་སུ་
595

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཀྲུ། དེ་ནས། འདི་ནི་ཚུལ་ཁྲིམས་རང་བཞིན་ཆུ། །ཁྲིམས་འཆལ་དྲི་མ་སྦྱོང་མཛད་ཅིང། །རྣམ་
དག་དྲི་ཡིས་ལེགས་བསྒོས་ཆུ། །ཁྲུས་ལེགས་མཛད་ཀྱིས་ཁྲུས་བགྱི་འོ། །འདི་ནི་བཟོད་པའི་རང་
བཞིན་ཆུ། །ཞེ་སྡང་དྲི་མ་སྦྱོང་མཛད་ཅིང་། །བཟོད་པའི་དྲི་ཡིས་ལེགས་བསྒོས་ཆུ། །ཁྲུས་ལེགས་
མཛད་ཀྱིས་ཁྲུས་བགྱི་འོ། །འདི་ནི་བརྩོ་ན་འགྲུས་རང་བཞིན་ཆུ། །ལེ་ལོའི་དྲི་མ་སྦྱོང་མཛད་
ཅིང་། །བརྩོན་འགྲུས་དྲི་ཡིས་ལེགས་བསྒོས་ཆུ། །ཁྲུས་ལེགས་མཛད་ཀྱིས་ཁྲུས་བགྱི་འོ། །འདི་ནི་
བསམ་གཏན་རང་བཞིན་ཆུ། །རྣམ་གཡེང་དྲི་མ་སྦྱོང་མཛད་ཅིང་། །བསམ་གཏན་དྲི་ཡིས་ལེགས་
བསྒོས་ཆུ། །ཁྲུས་ལེགས་མཛད་ཀྱིས་ཁྲུས་བགྱི་འོ། །འདི་ནི་ཤེས་རབ་རང་བཞིན་ཆུ། །ཤེས་
འཆལ་དྲི་མ་སྦྱོང་མཛད་ཅིང་། །ཤེས་རབ་དྲི་ཡིས་ལེགས་བསྒོས་ཆུ། །ཁྲུས་ལེགས་མཛད་ཀྱིས་
ཁྲུས་བགྱི་འོ། །ཆུ་བོ་དྲུག་གིས་ཁྲུས་བྱས་པས། །བག་ཆགས་རྣམ་དྲུག་སྦྱངས་ནས་ནི། །གང་ལ་
ཉེས་པ་མི་མངའ་ཞིང་། །ཁྲུས་ལེགས་མཛད་ལ་ཕྱག་འཚལ་འདུད། །དྲི་ཆུ་དྲུག་གིས་ཁྲུས་བྱས་
ཤིང་། །དྲི་མ་རྣམ་དྲུག་སྦྱོང་མཛད་པ། །རྒྱ་ཆེན་ཡོན་ཏན་དྲུག་ལྡན་པས། །ཁྲུས་ལེགས་མཛད་ལ་
ཉེས་མི་མངའ། །དྲི་མ་རྣམ་དྲུག་དག་པ་ཡིས། །ཡོན་ཏན་ཐམས་ཅད་དང་ལྡན་པ། །སངས་རྒྱས་
ཐམས་ཅད་མཆོད་དོན་དུ། །དད་པས་བདག་གིས་ཁྲུས་བགྱི་འོ། །ཞེས་བྱ་བའི་ཚིག་བཞི་བ་རེ་
དང་། སྔགས་རེ་སྤེལ་ཞིང་བཀྲུས་ནས། ཚེ་འདས་ཆེ་གེ་མོའི་གཙོ་བྱས་པའི་སེམས་ཅན་ཐམས་
ཅད་ཀྱི་ཕ་རོལ་ཏུ་ཕྱིན་པའི་མི་མཐུན་པའི་ཕྱོགས་དག་ནས། ཕར་ཕྱིན་དྲུག་གི་ཡོན་ཏན་ཕུན་
སུམ་ཚོགས་པ་དང་ལྡན་པར་གྱུར་ཅིག ཅེས་བརྗོད་པར་བྱ་ཞིང་དོན་བསམ་པར་བྱའོ། །དེ་ནས་
བྱབས་པས་སྡིག་པ་སྦྱང་བ་ནི། ེ རྨ་བྱའི་མདོངས་དང་བཅས་པའི་ཀུ་ཤས་རྟེན་ལ་བྱབ་ཅིང་།
འདོད་ཆགས་ཞེ་སྡང་གཏི་མུག་གསུམ། །འདི་དག་འཇིག་རྟེན་དུག་གསུམ་སྟེ། །ས